สวัสดีค่ะ เวลาดิฉันมีอาการเครียดมากๆ โดนกดดัน และบางครั้งมีอารมณ์อ่อนไหวกับสิ่งกระทบกระเทือนจิตใจ เวลาอยู่คนเดียวดิฉันมักจะทำร้ายตัวเอง อย่างเช่น ชกกำแพง เอาเข็มจิ้มนิ้ว เอาของแหลมขีดตามตัว ตามขา เป็นแบบนี้มาตั้งแต่อายุ18ตอนนี้35แล้ว ไม่มีใครรู้เพราะกลัวว่าคนหาว่าบ้า เวลาทำงานหรืออยู่นอกบ้านจะยิ้มแย้มเป็นปกติ รบกวนช่วยแนะนำด้วยนะคะ
สวัสดีค่ะ อาการเครียด กดดันมาก จนทำให้มีพฤติกรรมทำร้ายตนเองนั้น อาจจะเข้าข่าย โรคซึมเศร้า ความผิดปกติทางจิตเช่นจิตเภท อารมณ์ 2 ขั้ว หรือเป็นความผิดปกติของบุคลิกภาพซึ่งหากมีพฤติกรรมทำร้ายตนเองจริงๆ รู้สึกหดหู่ เศร้า เป็นติดต่อกันมาเกิน 2 สัปดาห์แล้วนั้น อาจจะเข้าข่ายความผิดปกติทางจิต ซึ่งอาจจะเป็นโรคซึมเศร้าเฉยๆหรือมีความผิดปกติเรื่องอารมณ์แฝงอยู่ด้วย แนะนำการไปพบจิตแพทย์ เพื่อประเมินสุขภาพจิตอย่างละเอียด ให้ได้การวินิจฉัยที่แน่ชัดตอนนี้ควรแจ้งอาการกับผู้ที่ไว้ใจได้ เพื่อให้ช่วยเฝ้าสังเกตอาการ ไม่ให้เกิดพฤติกรรมการทำร้ายตนเองที่รุนแรงยิ่งขึ้นไปอีกได้ พยายามหาสิ่งที่ชอบทำเพื่อเบี่ยงเบนความสนใจจากเรื่องเครียด